3. De psykososiale behov; sykepleie til barn.
3.1 Vurdering og analysering av data
Line er 5 år. Ved innleggelse på sykehuset vil hun helst at moren skal være med henne hele tiden, og kosebamsen er viktig å ha med seg. Innleggelse i sykehus kan for små barn oppleves stressende og vanskelig å mestre. Når stresset blir for stort, forsvarer gjerne barnet seg ubevisst ved å gå tilbake til tidligere utviklingstrinn (regresjon). Regresjon reduserer den kognitive kapasiteten, noe som kan føre til at tidsbegrepet blir dårligere og at det kan bli vanskeligere å forstå og huske informasjon. Høyt stressnivå kan også føre til aggresjon, tilbaketrekning, separasjonsangst eller spise- og søvnproblemer. Disse reaksjonene kan komme under, og etter sykehusoppholdet. I Lines tilfelle ser problemet ut til å ha inntruffet allerede ved innleggelse.  ”Barn med velutviklet språk kan begynne å snakke babyspråk, og barn som tidligere har vært tørre, kan begynne å væte seg igjen.” ( Grønseth m.fl 2005)  Utviklingsmessige særtrekk hos barn i alderen 3-6 år:
· Separasjonsangst.

· Avhengig av normale rutiner ved sengetid.

· Egosentrisk tankegang, skyldfølelse ved sykdom eller skade.

· Konkret tankegang, kan for eksempel tro at alt blodet renner ut av hånden ved blodprøvetaking.

· Magisk tenking, stor fantasi. Skiller dårlig mellom fantasi og virkelighet.

· Dårlig utviklet tidsbegrep.

· Fester seg ved enkelte karakteristiske situasjoner (for eksempel hvite frakker/sprøyter)

· Kobler sammen ting som skjer nært i tid, kan se på sykdom og prosedyrer som straff, ofte ikke så moden som språklige evner tilsier.

· Vanskelig å forstå hva sykdom er, og hvorfor undersøkelse og behandling er nødvendig.

· Stor aktivitetstrang.

· Frykt for å miste kontroll, skade kroppen, nåler, smerter, symptomer, immobilitet, trussel mot integritet, døden, det som er ukjent, mørket, spøkelser, monstre og hvitkledde mennesker.                                                            (Grønseth m.fl 2005)

Line ønsker først å fremst å ha moren sammen med seg. Hun holder et godt tak i mors hånd og i kosebamsen sin.
James Robertson beskrev barns atskillelse fra foreldre allerede i 1948. Foreldre har i Norge allikevel blitt frarådet å besøke barna på ved innleggelse på sykehuset helt fram til 1960-70 årene. I dag blir foreldre i motsetning rådet til å være sammen med barnet mest mulig. Robertson skiller atskillelsesreaksjonene i tre faser:
Protestfasen: Fasen varer fra noen timer til noen dager. Protestfasen karakteriseres av protest, gråt, og at barnet kjemper for at omsorgspersonene skal komme tilbake (om atskillelse). Barnet kan oppleve at omsorgspersonene er tapt for alltid, noe som kan føre til sorg. Sorgen vil kunne føre til at situasjonen føles enda verre, barnet kan ofte være
 vanskelig å trøste.

Fortvilelsesfasen:  (om atskillelsen vedvarer) barnet vil nå bli mer apatisk og rolig. Det vil fortsatt gråte, men ikke i samme grad og mindre høylytt. 

Fornektelsesfasen: Barnet kan komme inn i denne fasen om forbindelsen mellom omsorgspersonene kuttes over lenger tid, dette vil kunne gi negative konsekvenser for barnets psykososiale utvikling på tross av at det virker tilfreds igjen. 
Jeg vil være Lines kontaktsykepleier de tre påfølgende dagene. Lines mor er som sagt med henne ved innleggelse, noe som allerede ved innleggelsens start gir henne stor trygghet. 
Orem universelle egenomsorgsbehov, punkt 6: ”Opprettholdelse av balanse mellom det å være alene og sosialt samvær”. Lines mor kan være sammen med henne også store deler av dagene. Hun må hjem noen timer, da Lines søsken kommer hjem fra skolen og ved middagstider. På ettermiddagene har Lines mor eller far mulighet til å komme tilbake til sykehuset og eventuelt overnatte. Det at foreldrene har mulighet til tilbringe mye tid sammen med Line, vil være en viktig faktor for å bedre mestre sykehusoppholdet både for Line selv og foreldrene.  Sykehusmiljøet er helt annerledes enn det barn er vant til hjemmefra. De kjente rammene fra barnehage og skole vil forsvinne. Mottakelsen ved innleggelse vil derfor være svært viktig for både foreldre og barn når det gjelder å mestre resten av oppholdet. Som sykepleier må jeg vise respekt og anerkjennelse for barnet og foreldrenes kompetanse og behov. Uttrygghet kan være en utløsende faktor til stress hos foreldre og barn.  Stress hos barnet kan føre til:

· Utrygghetsfølelse

· Forsterker smerteopplevelse og andre symptomer

· Øker metabolismen, krever energi, kan forverre barnets medisinske tilstand

· Forsinker sårtilheling

· Virker negativt inn på immunforsvaret (langvarig stress)

                                                                                                           (Grønseth m.fl 2005)

Astma og luftveisinfeksjoner, som i Lines tilfelle, kan fort gi engstelse både hos barnet

og foreldrene, dette kan igjen føre til økt stressnivå. Barnets egen vurdering av hvor truende sykehusoppholdet er, avgjør også hvordan det reagerer. Stress i et omfang barnet takler, representerer en utviklingsmulighet der barnet lærer og opplever å mestre nye situasjoner. Hilchen Sommerschilds modell (1998) forteller hva sykepleieren må legge vekt på for å forebygge stress og bidra til mestring hos barn ved sykehusinnleggelser.

    Følelsen av egenverd og tilhørighet, og opplevelsen av å ha kompetanse, hjelper barnet til å

    mestre utfordringene de møter. Siden trusselen om å bli forlatt av foreldrene sine er en av

    de viktigste årsakene til stress ved sykehusinnleggelse av barn, er det viktig at foreldrene er

    mest mulig til stede. Line er yngst av tre søsken, hun er veldig avhengig av sin mor   

    grunnet  tett oppfølging for sin diagnose. Atskillelsen er derfor vanskelig for
    henne.

     En stor og viktig del av sykepleien til barn, er å ta seg av barnets foreldre/foresatte. Barnets 

     stressnivå vil stige i takt med foreldrenes, noe som kan være ugunstig for barnet. Høyt 

     stressnivå kan redusere foreldrenes omsorgsevne ved at de blir mindre oppmerksomme på

     barnets signaler og behov. Foreldres stressreaksjoner rettes i noen tilfeller mot personalet.
     Noen kan bli aggressive og pågående, mens andre klager. Slike reaksjoner kan skyldes 
     redsel og manglende oversikt over situasjonen. 
  Vi har som sykepleiere direkte ansvar for foreldrenes velvære under sykehusoppholdet. 
Orems universelle egenomsorgsbehov, punkt 8: ”Fremming av menneskelig funksjon og utvikling innen sosiale grupper i tråd med kjente menneskelige begrensninger og menneskets ønske om å være normal.”
Man må som sykepleier alltid huske på hvilke ressurser som ligger hos pasienten, som i dette tilfelle er barnet, og hos foreldrene. Line fikk diagnosen astma allerede for to år siden, hvilket foreteller oss at Line har erfaring med symptomene diagnosen innebærer, og at foreldrene kan en del om astma. Orems behov sier noe om menneskets ønske om å være normal. Barneavdelinger har blant annet ansatt lærere, pedagoger og barnepleiere, disse bør tas i bruk om barnets tilstand er bra nok. Disse ansatte er med på å lage vante omgivelser og rutiner for barnet, slik ar barnet kan få følelsen av å mestre og ikke kun føle seg syk.
3.2 Mål

· Barnet og foreldrene føler seg så trygge og opplever sykehusoppholdet mest mulig positivt.

· Oppholdet er tilrettelagt til så vante omgivelser som mulig.
· Foreldrene forstår den informasjon som blir gitt om barnets tilstand.
3.3 Tiltak

· Bli kjent med barnet. - Det aller viktigste som kontaktsykepleier er å skape et tillitsforhold til barnet, foreldre og eventuelt andre pårørende.

· Gi klar og tydelig informasjon. – Mangelfull og utydelig informasjon kan føre til stor frustrasjon både for barn og foreldre, noe som igjen kan føre til at stressnivået øker og mestringsevnen blir redusert.

· Gjøre oppholdet mest mulig vant for barnet.- Line hadde med seg kosebamsen sin, og holder godt fast ved denne. Ettersom ukjente omgivelser kan være skremmende for barn i denne alderen (5 år), er det viktig at man passer på å gjøre det så likt som mulig ut i fra det barnet er vant med. Dette innebærer for eksempel små ting som at barnet gjerne kan få ha med seg sine egne leker, og være med å bestemme hva hun ønsker å ha på brødskiven.
· Bruke lek i kommunikasjon med barnet Lek er en frivillig og lystbetont aktivitet som skjer på grunn av en indre lyst til å leke, og på barnets egne premisser. Lek øker barnets mestring. Barn vil kunne ha vanskelig for å forstå enkelte ord og uttrykk, som kan oppfattes skremmende. 
· Innleggelse av venekanyle eller sonde kan for ett lite barn oppleves traumatisk. Barnet kan tro at man skal legge en levende slange ned i munnen. Det må brukes enkle og forklarende ord. Hjelpemidler i samtale med barn:
· Tegninger

· Leker

· Bilder

· Eventyr

· Sang

· Regler

· Metaforer

· Aktivitet/lek- Line er som kjent slapp ved innkomst, om hun skulle føle seg bedre etter et par dager ved avdelingen kan man tilby henne å leke sammen med andre innlagte barn, eller delta på planlagte aktiviteter. Dette kan som sagt gi økt mestringsfølelse, og barnet kan få følelsen av å være friskt og normalt. ”De fleste friske barn leker nesten hele tiden”  (Grønseth 2005) 

